1 Kor 13:1 Die allerbeste vir jou

As jy **een woord moet gee wat die Christelike geloof opsom**  
wat sou dit wees?

Liefde…

Die **mees eenvoudige beskrywing van God** is liefde (1 Joh 4:16)

Die vers gaan voort:

*Wie in die liefde bly, bly in God  
en God bly in hom (*1 Joh 4:16(b)).

**Liefde is** dus ook **die karaktereienskap waarmee gelowiges**  
beskryf moet word.

**Tragies dat dit dié eienskap** is wat in soveel  
Christelike **kerke ontbreek**,

Daar **is soveel seerkry gelowiges**  
wat glo in Jesus Christus  
maar niks met die kerk te doen wil hê  
agv liefdeloosheid.

‘n Tyd gelede hoor ek iemand opmerk:

*Tipies Gereformeerd: - mislik…*

Die liefdeloosheid kom **nie net onder lidmate** voor nie  
maar ook in die bediening van die gemeentes.

Dit is niks nuuts nie.  
Dit lyk of die kerk deur die eeue daarmee sukkel

**Paulus skryf aan die gemeente in Korinte**.

Hoe het die gemeente gelyk?

1. Die gawes van die Gees was teenwoordig (1 Kor 1:7)
2. Die suiwere evangelie is daar verkondig ( 1 Kor 11:2)

MAAR die **liefde het ontbreek**.

Dit is maklik om te sê: Jy moet liefhê.  
maar dit is iets anders om dit in praktyk te doen.

Dit **is baie makliker om**

* die korrekte liturgie in die kerk te volg of
* om die ordelike pad van die kerkorde uit te leef of
* om een of ander dienswerk in die kerk te doen,
* om aktief betrokke te wees,
* Net kerk te gaan, nagmaal te vier

as om lief te hê…

Tog is dit liefde wat God van jou vra…

**1 Kor 13 word die lied van liefde genoem**…

Die liefde **werk soos ‘n blom**.  
Solank dit kompleet, volledig is – ‘n meesterstuk.

Maar die oomblik wat dit uitmekaar gehaal word  
of dele ontbreek,  
is die skoonheid daarmee heen.

So, al die dele van liefde hoort saam.

Belangrik is ook die plasing van 1 Kor 13

1 Korinte 12-14 bespreek Paulus die geestelike gawes.   
Hoofstuk 12 – Elkeen het gawes ontvang.   
 - Gawes is bedoel tot nut en voordeel van almal.  
 - (eindig): “Lê julle toe op die beste genadegawes”

Hoofstuk 13 begin:

“Nou wys ek julle wat nog die allerbeste is”

Nou moet u in gedagte hou:

Dit **is die Heilige Gees wat gawes aan gelowiges gee**.  
Die feit dat jy die gawes ontvang het  
beteken nie dat jy jou deur die Gees laat lei,  
of die gawes gebruik nie.

**Die vrugte van die Gees is meestal die bewys**  
dat jy die gawes van die Gees gebruik

**Wat is die vrugte van die Gees?**

Gal 5:22

Die vrug van die Gees is liefde, vreugde, vrede, geduld,  
vriendelikheid, goedhartigheid, getrouheid,  
nederigheid en selfbeheersing.

Jy kan van die vrugte van die Gees in jou lewe hê  
**sonder dat jy jou deur die Gees laat lei**…

Die **Heilige Gees gee die gawes** van die gees  
Hy woon in jou.  
Hy verwag van jou om jou deur Hom te laat lei.

Gal 5:16 leer:

Laat julle lewe steeds deur die Gees van God beheers word,  
dan sal julle nooit swig voor die begeertes van die sondige natuur  
nie. Ons lewe deur die Gees; laat die Gees nou ook ons gedrag bepaal

Jy **moet so naby aan die Gees leef** –   
dat jy op selfde golflengte is…

Terug in ons teks.

**Wat was die probleem in die gemeente van Korinte?**

Die lidmate van die gemeente in Korinte  
het nie in die Gees geleef nie.

Hulle was selfversekerd, selfgerig, totaal op hulself ingestel.  
Alles wat hulle gedoen het was op hulself en eie belang  
gerig.

**Elkeen het sy eie ding twv homself gedoen**  
en het vrede met die res gehad.

Onthou: Hulle het nie aan gawes van die Gees ontbreek nie  
maar die vrugte van die Gees was totaal gebrekkig.

**Hoekom?**

Want hulle **het nie in die krag van die Gees**  
en in die vrugte van die Gees geleef nie.  
Hulle was nie op selfde golflengte as die Gees nie.

Hulle **grootste te kort was liefde!**

**Soos die kerk in Efese** het hulle **hul eerste liefde   
vir die Here verloor… (Op 2:4)**Wanneer jy van die bron van die liefde wegdwaal  
is dit onmoontlik om liefde te leef.

Die **woord vir liefde wat hier gebruik word is “Agape**.  
Die woord Agape is baie skaars in die Griekse literatuur  
en algemeen, volop in die Nuwe Testament.

**Dit verwys nooit na**

1. romantiese of seksuele liefde nie.  
   Eros word in Grieks daarvoor gebruik.
2. Sentiment of aangename gevoel vir iets of iemand nie.
3. Vriendskap of broederlike liefde nie. Philia word in Grieks  
   daarvoor gebruik.

Wat is Agape liefde?

Die beste definisie van “agape” is dalk 1 Kor 13

Agape *liefde is die medisyne vir ons siek ou wêreld*

(Dr Karl Menninger (stigter van Menninger kliniek in Texas)

**Agape liefde is om iets van jouself te gee**.  
Dit gaan meer oor gee as om te ontvang.  
Dit is net so skaars in die kerk vandag  
 as wat dit destyds in Korinte was.

**Die rede:**

Dit is totaal teen die grein van die ou sondige mens.

As jy ‘n voorbeeld van Agape liefde wil sien  
Kyk na God.

Hy het die wêreld so lief gehad dat Hy sy enigste Seun gegee het (Joh 3:16)

Dit wat ons met nagmaal gevier het…

**Liefde is om jouself op te offer**  
twv ander mense  
al voel hulle ‘n veer vir jou.

Selfs al haat hulle jou.

Belangrik: Dit **is nie net ‘n gevoel nie maar ‘n aksie**.  
Dat jy jouself twv van ander gee.

**Liefde is** om met ‘n glimlag  
**ander se belang** of welsyn,   
 bo jou eie belang te plaas.

Dit is wat Jesus Christus vir jou gedoen het…

Dit **laat geen ruimte vir eie voordeel of selfverheerliking**,   
selfverheffing of arrogansie nie.

**Tydens die laaste nagmaal het Jesus ‘n voorskoot** aangesit  
en sy dissipels se voete gewas.  
‘n Praktiese demonstrasie van liefde,  
nie in woorde nie maar in dade.

Die liefde in praktiese diens  
om aan ander se behoeftes te voldoen. (wie hulle ook al is).

Hierdie liefde is so NB dat Jesus leer:

Ek gee julle ‘n nuwe gebod. Julle moet mekaar liefhê (Joh 13: 34)

Vers 2

*Al praat ek die tale van mense en engele,   
maar ek het geen liefde nie,  
het ek ‘n stuk klinkende metaal en ‘n galmende simbaal geword.*

**Paulus praat in 1ste persoon**.  
Dit is net so op hom van toepassing as op elke ander gelowige.

**Om in verskillende tale te kan praat**  
bring eer en aansien.  
Om in die taal van die engele te kan praat,  
rek ons serebrale vermoëns

**Ons weet nie eers watter taal die engele praat** nie  
want elke keer wat hulle met mense gepraat het,   
was dit in die taal wat die mens kon verstaan.

So ek lei af, die engele praat hul eie taal  
maar kan ook alle mense tale praat.

Nou al is jy so slim – as jy dit nie in liefde doen nie.  
Al praat jy die grootste waarheid…  
Al gee jy die belangrikste boodskap  
en die liefde ontbreek,

Beteken jou woorde niks.  
Maak jy ‘n geraas.

Maar daar is meer te sê. In die volgende week preek

Amen